# Regulament pentru atribuirea contractelor de finanţare nerambursabilă din fondurile publice în cadrul programului „Sfântu Gheorghe Sprijină Sportul”

**Cap. 1. Scopul şi obiectivele programului**

**Art. 1. –** Denumirea programului: Program de sprijinire a sportului în Municipiul Sfântu Gheorghe, „SFÂNTU GHEORGHE SPRIJINĂ SPORTUL!”

**Art. 2. –** Scopul programului:

În cadrul programului de sprijinire a sportului se vor sprijini acele activităţi sportive care au o importanţă şi relevanţă pentru comunitatea locală, scopul programului fiind promovarea sportului de performanţă, prin valorificarea aptitudinilor individuale într-un sistem organizat, de selecţie, pregătire, competiţie, pentru ameliorarea rezultatelor sportive, realizarea de recorduri sau obţinerea victoriei; practicarea sportului pentru sănătate, educaţie, recreere ca parte integrantă a modului de viaţă, în vederea menţinerii stării de sănătate a individului şi societăţii, asigurarea condiţiilor optime pentru pregătirea şi desfăşurarea activităţilor de pregătire şi competiţionale.

**Art. 3. –** Obiectivele programului

1. Sprijinirea acelor activităţi şi acţiuni din municipiul Sfântu Gheorghe, care se derulează la nivel local în domeniul sportului de masă sau de performanţă, astfel:
   1. dezvoltarea activităţii sportive pe plan local;
   2. asigurarea reprezentării pe plan local, naţional, internaţional;
   3. atragerea populaţiei de toate vârstele în activităţi de participare a sportului pentru sănătate şi recreere;
   4. menţinerea şi valorificarea tradiţiilor în domeniul sportului;
   5. întreţinerea, dezvoltarea şi modernizarea bazei sportive la nivelul cerinţelor
   6. premierea sportivilor de performanţă, a juniorilor cu rezultate deosebite și a antrenorilor acestora în cadrul unei Gale a Sportului din Sfântu Gheorghe, desfăşurată anual, pe baza criteriilor aprobate prin hotărâre de consiliu local;
2. Programele şi proiectele sportive realizate de cluburi sportive, asociaţii române cu personalitate juridică sau în colaborare cu alte organizaţii care deţin certificat de identitate sportivă, pot fi cofinanţate de la bugetul Consiliului Local Sfântu Gheorghe. Cofinanţarea are ca scop acoperirea parţială a cheltuielilor aferente acestor programe şi proiecte sportive. Cofinanţarea acordată se utilizează de către asociaţii, cluburi sportive numai pentru programele şi proiectele sportive iniţiate şi organizate de acestea, în completarea veniturilor proprii şi a celor primite sub formă de donaţii sau sponsorizări. Cofinanţarea se acordă, pentru finanţarea parţială a unui program ori proiect, în baza unui contract de finanţare nerambursabilă încheiat între primarul municipiului Sfântu Gheorghe, în calitate de ordonator principal de credite şi asociaţia sau clubul sportiv selecţionat pe baza criteriilor stabilite prin prezentul regulament. Programele şi proiectele sportive vor fi selecţionate pentru finanţare în cadrul limitelor de fonduri aprobate anual de Consiliul Local cu această destinaţie.

**Art. 4. –** Condiţii de eligibilitate

Sunt eligibile acele structuri sportive de drept privat, fără scop patrimonial, respectiv cluburi sportive de drept privat şi/sau asociaţii sportive, care intră sub incidenţa Legii nr. 69/2000 privind educaţia fizică şi sportul, cu modificările şi completările ulterioare, cu sediul în municipiul Sfântu Gheorghe şi ale căror proiecte se încadrează în obiectivele programului

„SFÂNTU GHEORGHE SPRIJINĂ SPORTUL” cu menţiunea ca procesul educaţional să nu fie prejudiciat şi cu respectarea strictă a regulamentelor şi dispoziţiilor de învăţământ.

# Cap. 2. Criteriile şi condiţiile de acces la fondurile publice pentru finanţarea proiectelor structurilor sportive

**Art. 5.** – Criteriile şi condiţiile generale care trebuie îndeplinite de către structura sportivă de drept privat, şi/sau asociaţia sportivă care solicită finanţare nerambursabilă, sunt următoarele:

* 1. să fie o structură sportivă recunoscută în condiţiile legii, având certificat de identitate sportivă, cu sediul în municipiul Sfântu Gheorghe;
  2. cluburile care solicită finanţare pentru participare în campionat la nivel internaţional trebuie să facă dovada afilierii la federaţia sportivă de specialitate;
  3. să facă dovada depunerii situaţiei financiare la data de 31 decembrie anul precedent la organul fiscal competent; În cazul în care acestea nu sunt finalizate, datorită unor cauze independente de voinţa solicitantului, se vor depune situaţiile aferente exerciţiului financiar anterior;
  4. certificat de atestare fiscală din care reiese că nu are obligaţii de plata exigibile a impozitelor şi taxelor către stat, a contribuţiei pentru asigurările sociale de stat, precum şi către bugetul local;
  5. să nu aibă proiecte câştigate şi nedecontate din semestrul anterior;
  6. să nu se afle în litigiu cu autoritatea administraţiei publice locale căreia îi solicită atribuirea unui contract de finanţare, în ceea ce priveşte un contract de finanţare anterior; (declaraţie pe propria răspundere);
  7. să nu se afle în situaţia de nerespectare a dispoziţiilor statutare, a actelor constitutive, a regulamentelor proprii, precum şi a actelor normative în materie;
  8. să participe cu o contribuţie financiară proprie (altele dacât cele care provin din fonduri publice) de minimum 10% din valoarea totală a finanţării;
  9. să nu facă obiectul unei proceduri de dizolvare sau de lichidare ori să nu se afle deja în stare de dizolvare sau de lichidare în conformitate cu prevederile legale în vigoare; (declaraţie pe propria răspundere);
  10. să nu aibă instituite popriri pe conturile bancare blocate;
  11. să depună cererea de finanţare completă în termenul stabilit de autoritatea finanţatoare;
  12. să prezinte declaraţia pe propria răspundere, în conformitate cu modelul prevăzut în anexa nr. 2 la Regulament;
  13. documentaţia prezentată să fie completă.

**Art. 6. –** (1) Finanţarea acordată de Consiliul Local al municipiului Sfântu Gheorghe are ca principiu cofinanţarea. Din acest motiv solicitantul trebuie să aibă şi alte surse de finanţare provenite în condiţiile legii (sponsorizări, donaţii, venit proprii), altele dacât cele care provin din fonduri publice.

1. Finanţările neramursabile care se acordă din bugetul local nu se pot ridica la mai mult de 90% din bugetul total al proiectului. Vor fi luate în considerare doar costurile strâns legate de activităţile proiectului.
2. Pe baza evaluării proiectelor va fi stabilită suma exactă acordată de Consiliul Local al municipiului Sfântu Gheorghe şi capitolul din buget, unde se va încadra suma aprobată. Bugetul trebuie întocmit în lei.
3. Asociaţiile, structurile sportive trebuie să descrie detaliat cheltuielile care vor fi în cadrul proiectului. Cheltuielile trebuie să fie exacte, controlabile şi justificate cu chitanţe şi facturi fiscale. Sumele solicitate în proiect, trebuie să fie în concordanţă cu cheltuielile efectuate în cadrul proiectului.
4. Cheltuielile incluse în evaluarea financiară vor fi luate în considerare dacă sunt justificate prin documente corespunzătoare, chitanţe şi facturi.

# Cap. 3. Reguli generale de finanţare a proiectelor

**Art. 7. –** Principiile care stau la baza atribuirii contractelor de finanţare nerambursabilă sunt:

1. **libera concurenţă**, respectiv asigurarea condiţiilor pentru ca persoana fizică sau juridică ce desfăşoară activităţi nonprofit să aibă dreptul de a deveni, în condiţiile legii, beneficiar;
2. **eficacitatea utilizării fondurilor publice**, respectiv folosirea sistemului concurenţial şi a criteriilor care să facă posibilă evaluarea propunerilor şi a specificaţiilor tehnice şi financiare pentru atribuirea contractului de finanţare nerambursabilă;
3. **transparenţa**, respectiv punerea la dispoziţie tuturor celor interesaţi a informaţiilor referitoare la aplicarea procedurii pentru atribuirea contractului de finanţare nerambursabilă;
4. **tratamentul egal**, respectiv aplicarea în mod nediscriminatoriu a criteriilor de selectie şi a criteriilor pentru atribuirea contractului de finanţare nerambursabilă, astfel încât orice persoana fizică sau juridică ce desfaşoară activităţi nonprofit să aibă şanse egale de a i se atribui contractul respectiv;
5. **excluderea cumulului**, în sensul că aceeaşi activitate urmărind realizarea unui interes general, regional sau local nu poate beneficia de atribuirea mai multor contracte de finanţare nerambursabilă de la aceeaşi autoritate finanţatoare în decursul unui an;
6. **neretroactivitatea,** respectiv excluderea posibilităţii destinării fondurilor nerambursabile unei activităţi a cărei executare a fost deja începută sau finalizată la data încheierii contractului de finanţare;
7. **cofinanţarea,** în sensul că finanţările nerambursabile trebuie însoţite de o contribuţie de minimum 10% din valoarea totală a proiectului din partea beneficiarului;
8. **anualitatea**, în sensul derulării întregii proceduri de finanţare în cadrul anului calendaristic în care s-a acordat finanţarea nerambursabilă din bugetul local;
9. **principiul performanţei,** acceptarea unor obiective de performanţă în funcţie de banii solicitaţi de la buget (câştigarea competiţiei, promovarea într-o ligă superioară, clasarea în fruntea clasamentelor, încurajarea echipelor de juniori, etc.)”.

# Cap. 4. Procedura de atribuire a contractelor de finanţare nerambursabilă

**Art. 8. –** Procedura de selecţie publică a ofertelor se desfăşoară în conformitate cu prevederile Legii nr. 350/2005 privind regimul finanţărilor nerambursabile din fonduri publice alocate pentru activităţi nonprofit de interes general.

**Art. 9. –** Proiectele se depun de solicitanţi la termenul şi la locul indicat în anunţul de participare, în numărul de exemplare solicitat.

* 1. Documentaţia solicitanţilor va conţine următoarele:
     1. cererea de finanţare, anexa nr. 1 la Regulament;
     2. declaraţie pe propria răspundere, anexa nr. 2 la Regulament;
     3. bilanțul contabil predat la Ministerul Finanțelor Publice, Agenția Națională de Administrare Fiscală pe anul precedent. În cazul în care documentația necesară pentru obținerea finanțării nerambursabilă din bugetul local este depusă înainte de 30 aprilie, se va depune balanța de verificare pe anul precedent;
     4. copii după act constitutiv, statut, sentinţă civilă, certificat de înregistrare fiscală şi certificatul de identitate sportivă (CIS) eliberat de Autoritatea Naţională pentru Sport şi Tineret, sau copii după contract de societate autentificat şi certificatul de identitate sportivă (CIS) eliberat de Direcţia Judeţeană pentru Sport şi Tineret, după caz;
     5. certificat de atestare fiscală din care reiese că nu are obligaţii de plată exigibile a impozitelor şi taxelor către stat, a contribuţiei pentru asigurările sociale de stat precum şi către bugetul local;
     6. raport privind activitatea solicitantului în anul precedent;
     7. în cazul proiectelor finanţate de consiliul local în cursul anului precedent, dovada

anunţului sau al modului cum a fost adus la cunoştinţa locuitorilor că activităţile precedente, au fost finanţate de consiliul local.

**Art. 10. –** (1) Evaluarea şi selecţionarea solicitărilor se va face de către o comisie de evaluare şi selecţie, constituită prin dispoziție de primar.

1. Secretarul comisiei va fi desemnat din cadrul aparatului de specialitate al primarului, prin dispoziţie de primar. Secretarul nu are drept de vot.

**Art. 11. –** Vor fi supuse evaluării numai solicitările care întrunesc criteriile de eligibilitate prevăzute la art. 5 şi în cazul în care:

* 1. documentaţia este completă. Se admite completarea documentelor lipsă la solicitarea Comisiei de evaluare și selecționare în cazul celor prevăzute la art. 9, literele c, d și

g. Clarificările și completările solicitate se vor înainta în termen de cel mult 5 zile de la data înregistrării solicitării;

* 1. programele şi proiectele sunt din domeniul sportului şi de interes local;
  2. obiectivele şi activităţile din proiect sunt corespunzătoare şi se încadrează în programul lansat;
  3. solicitantul trebuie să fie direct responsabil de elaborarea şi managementul proiectului şi să nu acţioneze prin intermediari;
  4. justificarea programului sau proiectului în raport cu strategia organului administraţiei publice judeţene care acordă finanţarea.

**Art. 12 –** (1) Preşedintele comisiei va asigura convocarea şi prezenţa membrilor comisiei, în termen de 5 zile de la data primirii convocatorului. Modul de lucru al comisiei de evaluare este stabilit de comun acord între membrii acesteia, urmând a se avea în vedere calendarul estimativ de aplicare a procedurii.

1. Înainte de începerea lucrărilor, fiecare membru al comisiei va semna o declaraţie de imparţialitate, potrivit modelului prevăzut în anexă nr. 3 la Regulament.
2. Fiecare membru al Comisiei va completa şi semna o fişă de evaluare, potrivit următoarelor criterii:

|  |
| --- |
| **Criteriu** |
| **1. Relevanţa** |
| 1.1 Cât de justificate, necesare şi practice sunt activităţile propuse ? |
| **2. Coerență** |
| 2.1 Cât de coerent, clar şi realist este conţinutul proiectului? |
| **3. Buget şi eficacitatea costurilor** |
| 3.1 În ce măsură bugetul este clar, realist şi detaliat şi justificat pentru  implementarea proiectului ? |
| **4. Rezultatul/impactul scontat** |
| 4.1 Ce rezultate concrete se vor realiza ? Cu ce impact? Rezultatele  sunt cuantificabile ? Sunt precizate indicatorii de performanţă? |
| **5. Experienţa managerială a aplicantului în domeniul respectiv** |
| 5.1 Cunoştinţele de specialitate ale aplicantului? |

Se pot acorda următoarele punctaje:

Foarte bine (FB) = 10 puncte; Bine (B) = 7,5 puncte; Satisfăcător (S) = 5 puncte; Nesatisfăcător (NS) = 0 puncte.

1. Proiectele care nu întrunesc 30 de puncte, nu vor primi finanțare.
2. Pentru proiectele care întrunesc 30 de puncte, finanțarea se acordă pentru acoperirea parțială a cheltuielilor în cuantumul votat cu majoritatea membrilor Comisiei de evaluare și selecționare, în baza unui contract încheiat între părți.
3. Pentru proiectele/programele stabilite câstigătoare, finanţarea se acordă pentru acoperirea parţială a cheltuielilor, în baza unui contract încheiat între părţi.

**Art. 13. –** Nu sunt eligibile:

* 1. cererile incomplete/completate în mod necorespunzător;
  2. cererile sosite după termenul limită de depunere;
  3. cererile care au ca obiect activităţi nerelevante pentru obiectivele programului;
  4. proiectele care nu corespund cu scopurile şi obiectivele declarate în programul lansat;
  5. cererile pentru sume ce reprezintă mai mult de 90% din valoarea totală a proiectului;
  6. cererile ale căror solicitanţi au comis o gravă greşeală în materie profesională, sau nu- şi- au îndeplinit obligaţiile asumate printrun contract de finanţare nerambursabilă încheiat cu autoritatea finanţatoare, în măsura în care faptele se pot dovedi cu acte”.

# Cap. 5. Soluționarea contestațiilor

# Art. 14. – (1) Rezultatul evaluării poate fi contestat în termen de 48 de ore de la aducerea la cunoștință a acestuia. Contestația se formulează în scris şi se depune la Biroul relaţii cu publicul, informaţii, registratură din cadrul Primăriei municipiului Sfântu Gheorghe.

# (2) Contestaţiile se soluţionează în termen de 3 zile lucrătoare de la data expirării termenului pentru depunerea acestora, de către o comisie de soluţionare a contestaţiilor.

**Art. 15**. – (1) Comisia de soluţionare a contestaţiilor este alcătuită dintr-un număr impar de membri, numiţi prin dispoziţia Primarului municipiului Sfântu Gheorghe.

(2) Din comisia de soluţionare a contestaţiilor nu pot face parte membrii desemnați în comisia de evaluare şi selecţie sau secretarul comisiei de evaluare şi selecţie.

(3) Fiecare membru al comisiei de soluţionare a contestaţiilor va semna o declaraţie de imparţialitate, potrivit modelului prevăzut în anexă nr. 3 la Regulament.

(4) Comisia de soluţionare a contestaţiilor are următoarele atribuţii:

a) verifică depunerea contestaţiei, în termenul prevăzut de lege;

b) analizează contestaţia depusă;

c) întocmeşte procesul-verbal al şedinţei comisiei de soluţionare a contestaţiilor;

d) asigură comunicarea către contestator a răspunsului la contestaţie, în termen de 48 de ore de la data soluționării.

În cazul în care contestatorul nu este mulțumit de rezultatul soluționării contestației, acesta se poate adresa instanțelor de judecată competente potrivit legii.

# Cap. 6. Încheierea, îndeplinirea şi finalizarea contractului de finanţare nerambursabilă

**Art. 16. –** (1) Contractul de finanţare nerambursabilă se încheie între Primarul municipiului Sfântu Gheorghe şi solicitant, conform modelului, anexa nr. 3 la prezentul Regulament.

1. La încheierea contractului, beneficiarul este obligat să semneze o declaraţie de imparţialitate, întocmită potrivit Legii nr. 350/2005;
2. Dacă în termen de 30 de zile de la data comunicării rezultatului selecţiei solicitantul nu se prezintă pentru încheierea contractului de cofinanţare se consideră că finanţarea nu a fost acceptată, iar proiectele în cauză se elimină de la finanţare.

**Art. 17. –** Consiliul Local Sfântu Gheorghe va efectua plata către beneficiari, prin virament în contul bancar al acestora, într-o singură dată sau în tranşe, conform prevederilor contractului încheiat.

**Art. 18. –** Structurile sportive care au obţinut finanţare au obligaţia să permită monitorizarea alocării sumelor de la bugetul municipiului Sfântu Gheorghe, să întocmească şi să transmită în termen de 30 zile de la finalizarea proiectului, un dosar de decontare, cuprinzând: declarația pe proprie răspundere (anexa), un raport de evaluare, decont privind cheltuielile efectuate (cheltuieli transport, cheltuieli de cazare şi masă, cheltuieli privind închirierea de săli, echipamente, cheltuieli administrative, cheltuieli privind plata colaboratorilor, alte cheltuieli strict legate de derularea proiectului), justificate prin xerocopiile facturilor/ chitanţelor, dovezi privind mediatizarea proiectului, în original.

**Art. 19. –** Prevederile Legii nr. 305/2005 privitoare la îndeplinirea şi finalizarea contractului de finanţare nerambursabilă se aplică în mod corespunzător.

**Art. 20. –** Regulamentul pentru atribuirea contractelor de finanţare nerambursabilă din fondurile publice în cadrul programului „Sfântu Gheorghe Sprijină Sportul” a fost aprobat în şedinţa ordinară a Consiliului Local al Municipiului Sfântu Gheorghe, prin Hotărârea nr. 231/2008, cu modificările ulterioare.